Diari Oficial de la Generalitat Valenciana


Sumari del DOGV 4993, del 26-04-2005 (2005/4136)

ACORD de 10 de març de 2005, de la Comissió Territorial d'Urbanisme de Castelló, relatiu al Pla especial de reserva de sòl per a alberg municipal, al municipi d'Higueras.
--------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4136


Data del document
:   10-03-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Higueras
    * pla d'urbanisme

ACORD de 10 de març de 2005, de la Comissió Territorial d'Urbanisme de Castelló, relatiu al Pla especial de reserva de sòl per a alberg municipal, al municipi d'Higueras. [2005/X4136]
  
vist l'expedient relatiu al Pla especial de reserva de sòl per a alberg municipal, al municipi d'Higueras, i de conformitat amb els següents,
  
Antecedents
  
Primer. L'Ajuntament d'Higueras, en sessió de 18 de desembre de 2004, va acordar sotmetre a informació al públic el Pla especial, la qual cosa es va dur a terme mitjançant anuncis inserits en el periòdic Mediterráneo de 23 de desembre de 2004 i en el Diari Oficial de la Generalitat Valenciana de 18 de gener de 2005. Transcorregut el període d'informació al públic, durant el qual no es van formular al·legacions, el ple de l'Ajuntament va aprovar provisionalment el Pla especial en sessió de 19 de febrer de 2005.
  
Segon. El projecte està format per memòria, plànols i normes.
  
Tercer. L'objecte del projecte és establir una reserva de sòl dotacional de 7,70 hectàrees de superfície per a la ubicació d'un alberg municipal.
  
Segons la memòria, en aqueix àmbit s'ubicarà un edifici amb dues plantes i una altura màxima de 7 metres entre ambdues. La planta baixa estarà equipada amb les zones de serveis, menjadors, recepció, gimnàs cobert, salons de descans i de recreació. La planta primera estarà destinada a l'allotjament, dividida en habitacions amb una capacitat màxima de 6 persones, com s'estableix en la normativa sobre albergs.
  
Quart. El 16 de juny de 2004, l'Àrea de Planificació i Ordenació Territorial de la Direcció General de Planificació i Ordenació Territorial de la Conselleria de Territori i Habitatge ha emés informe favorable quant a l'afectació al PRUG de la serra d'Espadà.
  
Fonaments de dret
  
Primer. La tramitació del Pla especial ha sigut correcta, de conformitat amb el que establixen els articles 38 i 43.1 de la Llei 6/1994, de 15 de novembre, reguladora de l'activitat urbanística (en endavant LRAU) i en l'article 168 del Reglament de planejament de la Comunitat Valenciana, aprovat pel Decret 201/1998, de 15 de desembre (en endavant RPCV).
  
Segon. La documentació està completa, a l'efecte del compliment del que establix l'article 27 de la LRAU i en l'article 91 del RPCV.
  
Tercer. L'article 12 de la LRAU estableix, en la seua lletra E, que una de les comeses dels plans especials, complementant o fins i tot modificant el planejament general, és el de la creació o l'ampliació de reserves de sòl dotacional. Al seu torn, segons l'article 11 de la LRAU els plans poden preveure i ordenar reserves de sòl dotacional a sòl no urbanitzable. D'altra banda, l'article 86.2 del RPCV estableix que els plans especials poden ser, entre altres supòsits, de reserva de sòl ?quan tinguen com a objecte crear o ampliar reserves de sòl per a dotacions, actuacions d'interés o patrimonis públics de sòl?, i d'ordenació d'usos ?quan tinguen com a objecte l'ordenació de les actuacions que s'han de desenvolupar en els àmbits inclosos en els plans especials de reserva de sòl?. Finalment, i segons el que establixen en particular en els articles del 27 al 32 del RPCV, el centre que preveu instal·lar l'Ajuntament pot considerar-se que té la condició de dotació pública.
  
D'un altre costat, igualment ha d'assenyalar-se que, en l'àmbit del Pla especial, aquest suposa la plena adaptació de les determinacions dels planejaments generals afectats al que disposa la LRAU, per la qual cosa, en el referit àmbit, s'ha de tindre per produïda la seua homologació sectorial a la referida llei, això a l'efecte del que establix l'apartat tercer de la Disposició transitòria primera de l'esmentada llei.
  
Examinat el projecte presentat per l'Ajuntament, no s'observa cap obstacle legal a la seua aprovació definitiva.
  
En tot cas, ha d'establir-se com a condició d'execució la que es respectarà en la seua amplària legal de 7 metres el camí ramder denominat assagador del Majadal, que afecta els terrenys en què s'efectua la reserva. Aquest camí ramader va ser classificat per l'Ordre de 3 d'octubre de 1984, publicada en el Boletín Oficial del Estado de 18 de febrer de 1985.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 39 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Per raó del que s'ha exposat, la Comissió Territorial d'Urbanisme de Castelló acorda:
  
Aprovar definitivament el Pla especial per a la reserva de sòl per a alberg municipal a Higueras, com a condició de desenvolupament s'establix la necessitat de respectar l'amplària del camí ramader assagador del Majadal, de 7 metres.
  
Contra el present acord, que no posa fi a la via administrativa, pot interposar-se recurs administratiu d'alçada, en el termini d'un mes, davant de la secretària autonòmica de Territori i Medi Ambient de la Conselleria de Territori i Habitatge, això sense perjudici d'utilitzar qualsevol altre recurs que es considere oportú.